

ELŐTERJESZTÉSI JAVASLAT

**Balatonberény Művelődési Ház és Községi Könyvtár**

**Beszámoló a 2022-ben végzett munkáról**

**2023 évi programterve**

Balatonberény, 2023.01.2.

1. Beszámoló a Művelődési Házban folyó munkáról
2. Beszámoló a könyvtári tevékenységekről és a DJP pont működéséről
3. 2023 –ra tervezett programok, és költségeik.

Beszámoló a Művelődési Ház működéséről, és programjairól  
a 2022 évi munka naplók alapján.

A látogatók és a civil szerveztek programjainak helyet akkor tudtunk biztosítani, ha számukra megfelelő időben tartunk nyitva. Ez eddig jól működött. Most a válság idején is próbálunk olyan megoldásokat találni, amely mind a helyi társadalom számára elfogadható, mint a válságkezelési tervvel is összhangban van. „A kulturális alapellátás keretében a közgyűjtemények és a közművelődési intézmények a központi költségvetési források felhasználásávala helyi célcsoportok számára biztosítják a tárgyi és szellemi kulturális örökség hozzáférhetővé tételét. Közszolgáltatásokat nyújtanak, amelyek hozzájárulnak a személyiség fejlődéséhez és kiteljesedéséhez, az aktív polgársághoz, a társadalmi beilleszkedéshez és a közösségfejlesztéshez, valamint a foglalkoztatáshoz szükséges egyéni kulcskompetenciák fejlesztéséhez.”

A tavalyi évben is a Művelődési Ház látogatása korlátozott volt a járvány helyzet miatt, január és április között. Ekkor a látogatói szám korlátozása mellett sajnos a szakkörök sem tudtak működni.

A Művelődési Házban működő szakkörök és rendszeres szabadidős programok:

|  |  |  |
| --- | --- | --- |
| **MEGNEVEZÉS** | **Alkalmak száma** | **Létszám/ alkalom** |
| Énekkar | 8 | 12 |
| Német ajkú polgárok klubja | 5 | 10 |
| Magyar nyelvű oktatás | 12 | 8 |
| Informatika alaptanfolyam igény szerint | 10 | 5 |

A következő civil szervezetek és egyesületek rendezvényeinek és gyűléseinek a Művelődési Ház adott otthont: Polgárőr és Tűzoltó Egyesület; Vöröskereszt helyi szervezete, Nyugdíjas Egyesület, Balatonberényért Egyesület és a Magyar Tenger Vizi sport Egyesület.

Itt működik a Z-net központ, amely a falu internet és Tv hálózat központja.

**2022 Nyitvatartási idő**

**Könyvtár:**

* Kedd- Szerda - csütörtök: 8.00-10.00; 14.00-18.00
* Péntek: 8.00-10.00; 14.00-19.00
* Szombat: 14.00-18.00

**Művelődési Ház rendszeres szakkörök és klubok, és rendezvények**

* **Kedd:** Németajkú polgárok klubja 14.00-16.00
* **Szerda:**
  + Nyugdíjas klubgyűlései, és rendezvényei igény szerint.
  + Énekkar próba 15.00-17.00
  + Informatika alapképzés 18.00-19.00
  + Vöröskereszt és a civil szervezetek egyesületek programjai igény szerint.
* **Csütörtök:** Az első félévben minden hónap utolsó csütörtök testületi ülés
* **Szombat:** Rendezvények, ifjúsági és gyermek programok

**2022 november1-től téli csökkentett nyitva tartás**

Csütörtök : 14.00-18.00

Péntek: 14.00-19.00

Szombat: 14.00-18.00

A 2022 évi rendezvényeket a mellékelt táblázatban láthatjuk, melyben a rendező szervezet is fel van tüntetve. A művelődési ház dolgozói minden segítséget megadtak a programok sikeres lebonyolításához, biztosítják a feltételeket, részt vállaltak a szervezési, teremrendezési és takarítási munkákból.

**2022 évben a művelődési házban megvalósult programok:**

**Tanfolyamok:** Informatikaoktatás folyamatosan zajlik.

Magyar oktatás 2 csoportban zajlott.

**Társadalmi rendezvények, gyűlések, ünnepek**

Esküvő 4, testületi ülés és bizottsági gyűlés 7-7 alkalommal volt.

Lakossági fórum, civil fórum és tájékozató 6 különböző időpontban került megtartásra.

Itt kerültek megrendezésre az OGY és helyhatósági választások is.

***Ünnepek:*** *szabadtéri megemlékezések:*

Március 14. Június 4. (Nemzet összetartozás napja)

Augusztus 20. Október 6. Október 23.

***Egészség prevenció:*** Ingyenes szemvizsgálat 2, Covid 19 védőoltás 3, hallásvizsgálat 1, véradás 2 alkalommal volt.

***Kiállítás:*** 2022. Március 14 megnyitottuk a Kossuth L. utca 129 száma alatt a helytörténeti állandó kiállításunkat, melyet a nyertes Hungarikum pályázatból tudtunk megvalósítani. Látogatói létszáma 284 fő volt a nyár folyamán.

2022-ben megrendezett programok kronológiai sorrendben.

|  |  |  |  |
| --- | --- | --- | --- |
| **Sorszám** | **Dátum** | **Program megnevezése** | **Rendező szervezet** |
|  | Január 17. | Véradás | Vöröskereszt helyi szervezete |
|  | Március 1. | Újra tervezés, civil szervezetek és egyesületek fóruma | Művelődési Ház |
|  | Március 14. | Március 15 megemlékezés, koszorúzás. A Helytörténet kiállítás megnyitója. | Művelődési Ház |
|  | Április 3. | Országgyűlési Választás | Önkormányzat |
|  | Április 6. | Május 1 Sport nap megbeszélés, civil fórum. | Művelődési Ház |
|  | Április 8. | Balatonberény SE Közgyűlés | Balatonberény SE |
|  | Április 11. | Választási bizottság gyűlése | Helyi választási bizottság |
|  | Április 12. | Nyugdíjas Egyesület elnökségi ülés | Nyugdíjas Egyesület |
|  | Április 20. | Nyugdíjas Egyesület Közgyűlése | Nyugdíjas Egyesület |
|  | Április 22. | Közmeghallgatás | Önkormányzat |
|  | Április 29 | Berényért Egyesület közgyűlése | Balatonberényért Egyesület |
|  | Április 30 | Vizi-polgárőr Egyesület közgyűlése | Vizi-polgárőr Egyesület |
|  | Május 1 | Sport nap | Művelődési Ház, civil összefogás |
|  | Május 7. | Szemétszedés | Művelődési Ház |
|  | Május 7. | MTVSE Közgyűlés | MTVSE |
|  | Május 12. | Tájház szövetség | Online konferencia |
|  | Május 14. | Esküvő | Polgári rendezvény |
|  | Május 14. | Polgárőr és ÖTE Közgyűlés | Polgárőr és ÖTE |
|  | Május 18. | Ivónapi rendezvény | Nyugdíjas Egyesület |
|  | Május 28. | Nyugdíjas Egyesület rendezvény | Nyugdíjas Egyesület |
|  | Június 4. | Nemzeti Összetartozás napja | Művelődési Ház |
|  | Június 10. | Prevenció, látás vizsgálat | Dinter Optika |
|  | Június 25 | „Holnap Búcsú lesz” | Művelődési Ház |
|  | Június 26 | Választás | Önkormányzat, HVI |
|  | Július 2. | „Az Óperenciás tengeren innen” Mesefesztivál | Művelődési Ház |
|  | Július 10. | Balatonberényi színházi és zenés esték: Eladó a férjem színdarab | Művelődési Ház |
|  | Július 11. | Véradás | Vöröskereszt helyi szervezte |
|  | Július 12. | Önkormányzat alakuló ülése | Balatonberény Község Önkormányzata |
|  | Július 15 | Balatonberényi színházi és zenés esték: „Hol van az a nyár” operett gála | Művelődési Ház |
|  | Július 20. | Bábszínház: Boribon | Művelődési Ház |
|  | Július 21. | Balatonberényi színházi és zenés esték: Adamik Anna és családja komolyzenei koncertje. | Művelődési Ház |
|  | Július 23. | Balatonberényi színházi és zenés esték: M&K koncert | Művelődési Ház |
|  | Július 26. | Élményfestés Borbás Andrea selyemfestővel | Művelődési Ház |
|  | Augusztus 4. | Bábszínház: „Kisvakond” | Művelődési Ház |
|  | Augusztus 5. | Esküvő | Polgári rendezvény |
|  | Augusztus 5. | Testvértelepülés fogadása, étkeztetése, Csíkszentimre fúvósok fellépése | Balatonberény Község Önkormányzata Művelődési Ház, civil szervezetek, |
|  | Augusztus 12. | Csillag-les túra a Hamvas kilátóhoz | Művelődési Ház |
|  | Augusztus 13. | Esküvő, és lakodalom | polgári rendezvény |
|  | Augusztus 18. | Bábszínház: Frakk  Kézműves foglalkozás játszóház | Művelődési Ház |
|  | Augusztus 19. | Fürdőegylet közgyűlés | Balatonberény Szabadidő és Fürdő Egyesület |
|  | Augusztus 20. | Ünnepi műsor | Művelődési Ház |
|  | Augusztus 21. | Balmazújvárosi Úttörő zenekar koncertje | Művelődési Ház |
|  | Augusztus 27. | Esküvő | polgári rendezvény |
|  | Augusztus 29. | Ingyenes Ruhabörze | Vöröskereszt helyi szervezete, Művelődési Ház |
|  | Szeptember 3. | Esküvő, és lakodalom | Polgári rendezvény |
|  | Szeptember 10 | Szüreti mulatság | Művelődési Ház, és a civil szervezetek |
| 46. | Szeptember 14. | Nyugdíjas Egyesület elnökségi ülés | Nyugdíjas Egyesület |
|  | Szeptember 17. | Esküvő | Polgári rendezvény |
|  | Szeptember 21. | Civil fórum | Művelődési Ház |
|  | Szeptember 29. | Óvoda SZMK. megbeszélés | Óvoda SZMK. |
|  | Október 6. | Megemlékezés az Aradi vértanukra | Művelődési ház, Nyugdíjas Egyesület |
|  | Október 8. | Értéktár bizottság gyűlése | Művelődési Ház |
|  | Október 14. | Vöröskeresztes nap | Vöröskereszt helyi szervezete |
|  | Október 15. | Könyvtári gyermek program | Művelődési Ház |
|  | Október 21. | Idősek napja | Művelődési Ház, Vöröskereszt |
|  | Október 23. | Ünnepi megemlékezés | Művelődési Ház |
|  | Október 29. | Tökfaragás játszóház | Művelődési Ház, Óvoda SZMK. |
|  | November 10. | BVH temetés utáni fogadás | BVHI |
|  | November 18 | „Szamárfüles varázskönyv” KSZR támogatásával megvalósult előadás. | Művelődési Ház |
|  | November 24. | Katalin Bál | Nyugdíjas Egyesület |
|  | November 26. | Adventi készülődés, | Művelődési Ház |
|  | November 27. | Adventi gyertyagyújtás, | Balatonberényért Egyesület |
|  | December 2. | Kabóca Bábszínház előadása | Művelődési Ház, Marcali Múzeum, (Veszprém Balaton rendezvény) |
|  | December 11. | Adventi gyertyagyújtás, | Balatonberényért Egyesület |
|  | December 15. | Táncoló Berényi Bábok, Vidák Tünde előadása | Művelődési Ház, Marcali Múzeum, (Veszprém Balaton rendezvény) |
|  | December 18. | Falukarácsony | Művelődési Ház |
|  | December 22. | Egyesületi karácsonyi délután | Nyugdíjas Egyesület |
|  | December 31. | Falusi szilveszter | Művelődési Ház |

**Nyári rendezvényeink:**

Május 1 Egészség és sport napon sok programmal vártuk a családokat, az idén először a strandon megrendezett eseményre. A programban több civil szervezet is aktívan részt vett. A program teljes szervezéséért a Művelődési Ház felelt. Magyar Tenger Vizisport Egyesület, Balatonberényért Egyesület, a Vöröskereszt helyi szervezete, a Nyugdíjas Egyesület, jelentős munkával támogatta a rendezvény megvalósulását. A Marcali Rendőr Kapitányság gyermekeknek szervezett ügyességi versenyt, életmód tanácsadással várta az érdeklődőket az Egészségfejlesztési Iroda. A gyermekek nagy kedvence volt a légvár, és a Czinder testvérek által tartott Szöcske-torna és zenés táncos aerobik.

Június 25. „Holnap búcsú lesz….” .zenés esten Szabó Ádám nagysikerű fellépését követően a Start tánczenekar műsora szórakoztatta a közönséget. Többen táncra perdültek. Nagyon köszönjük a sok pozitív visszajelzést.

Július 2. Balatoni legendák nyomában- Mese fesztivál az idén is nagy sikert aratott. Községi strandon több száz érdeklődő vett részt az egész napos családi programokon. Biztonságban a szünidő alatt- rendőrségi workshopon az érdeklődők tanúbizonyságot tettek ügyességükről, KRESZ ismeretükről. A legügyesebbek ajándékot is kaptak. Az elmaradhatatlan játékok: mint a mesevár - légvár, népi játszótér, elektromos kisautó „Üveghegy”- mászó-fal, „Repülő” trambulin az idei évben is nagyon sok gyereknek jelentettek felejthetetlen élményt. A játékok mellett volt meseszövés Nyárády Rita meseterapeutával, origami papírhajtogatás, papírhajó készítés, aszfaltrajzverseny a Balatonról, rongybuba készítés, csillámtetoválás. „Mami” mesékkel várta a gyermekeket és felnőtteket az öregfűzfa alatt, ahol Balatoni legendákkal ismerkedtek meg hallgatók. A Marcali Művelődési és Szabadidő Központ Nonprofit Kft Mozgó Kultúrházi programokkal: TársasBázissal és Hasznos tárgyak, tárgyalkotó kézműves foglalkozással várta az érdeklődőket. Dekupázs technikával és gyöngyfűzés rejtelmeivel Vejtei Gabiék asztalánál ismerkedhettek meg. Fél négytől Pódium színház előadásában Mátyás királyról szóló történet került bemutatásra, melyben a kicsik aktívan részt vehettek. 17.00 órától Szöcske torna Játékos, zenés koordináció fejlesztő, táncos, versenyfeladatokkal várta a mozgásra vágyókat. Gángó-Czinder Enikővel és Kovács-Czinder Kinga vezetésével jókedv garantált volt. A résztvevők között sok éve visszajáró családokkal is találkoztunk, akik elmondták direkt emiatt a program miatt jönnek el hozzánk, minden évben. Köszönjük nekik, hogy falunk jó hírét viszik haza, és évről évre több látogató érkezik a Mese fesztiválra.

Július 26. Hagyományos programunk 2019 óta, az élményfestés. A gyerekek és felnőttek a Balatonberény Művelődési Házban, Borbás Andrea fejlesztő és gyógypedagógus és selyemfestő vezetésével. A szülők gyermekeikkel együtt festettek, ahol teljesen a gyermekekre bízták az alkotás folyamatát.

Balatonberényi nyári zenés és színházi estéknek a Művelődési Ház adott otthont. Ennek több oka is van. Vannak olyan műfajok, amelyek zárt térben sokkal élvezhetőbbek, persze az sem elhanyagolható, hogy az időjárás viszontagságainak sem vagyunk kitéve, valamint a gazdasági oldala miatt is indokolt a Művelődési Házban tartani ezeket a programokat. Hiszen a szabadtéri színpadnál bérelni kell a technikát hozzá, mely alkalmanként 1,5 millió forint, és ekkor még nincs fellépő, nincsenek engedélyek.

Július 9. Pódium színház eladó a férjem című előadása teltházzal ment, 3-szor tapsolta vissza a közönség a művészeket. Szintén teltházas előadásvolt július 15-én „HOL VAN AZ A NYÁR....." Operett, nosztalgia, nóta műsor Tóth Évával és Leblanc Győzővel. A három bábszínházi programon sem volt üres hely, ezek a darabok is szép sikert arattak. Adamik Anna-zongora, Martin Merker - cselló, Julia Scheurle – cselló, Corinna Scheurle - Mezzoszoprán családi hangversennyel örvendeztette meg a komolyzene szerelmeseit, igaz ezen a programon kevesebben voltunk, mégis a lelkes közönség 3-szori vastapssal jutalmazta az Európai szinten elismert művészeket. Köszönjük nekik, hogy minden évben ingyen játszanak nekünk.

Augusztus 5-én a Csíkszentimrei Testvér településünk fúvószenekara adott nagysikerű szabadtéri térzenét a strandon. Az öböl, a zene hívószavára hamarosan megtelt hallgatósággal.

2022. augusztus 12-én Csillagles túrát szerveztünk a Hamvas Béla Kilátóhoz. Több mint 60 fővel vártuk, hogy besötétedjen, és láthassuk az augusztusi égbolton csillaghullást. Egy amatőr csillagász Várallyai Zoltán egy különleges távcsővel készült az estére, hogy jobban láthassák az érdeklődők ezt a nem mindennapi eseményt. Az időjárás azonban nem volt kegyes hozzánk, az égbolt többnyire borult volt, így sajnos a Perseidák meteorraj láthatatlan maradt számunkra. a Hold és a Vega csillag azonban párszor kibújt a felhők mögül, így az érdeklődök legalább a holdkrátereiben gyönyörködhettek. Két pincetulajdonos meg is vendégelte a túrázókat, köszönjük Horváth Péternek a finom bort, és a szomszédjának a szíves vendéglátást.

Augusztus 20.-i hagyományőrző Szent István napi rendezvényünk Ünnepi szentmisével és kenyérszenteléssel kezdődött. A parton Eurodance táncszínház „István a király ” című előadását, PTE Brass fúvószenekar ünnepi műsora követte. Az idén a zenés tűzijáték a kisérleti parton tartottuk. A nézők többsége örült ennek a megoldásnak. Az idősek csak átfordultak a Balaton felé és ülve nézhették a több mint negyedórás látványosságot. Rengeteg pozitív visszajelzést kaptunk. Ez a kísérleti megoldás sokak tetszését elnyerte. A nagyobb tér, a jobb láthatóság, a nézőknek nagyon tetszett. A költségek csökkentése mellett (hiszen nem kellett külön hangtechnikát bérelni a tűzijátékhoz) az eredmény magáért beszélt. Amit a jövőre nézve érdemes megfontolni, hogy a 20.-ai rendezvényre, ha marad a helyszín, a helyi vendéglátósoknak fel lehetne ajánlani a kitelepülés lehetőségét. A programot a Wanteed zenekar koncertje zárta. Ők is szépszámú közönségnek örvendhettek, hiszen így a tűzijáték után sokan maradtak az ő fellépésükre is.

Augusztus 21-én a partra tervezett térzene helyszíne az utolsó pillanatban változott meg, a nagyon erős északi szélben a parton nem lehetett megtartani a műsort, Ezért a szervezők a kultúrház mellett döntöttek. Kb 10 perces csúszással indult a koncert. A nagyterem teljesen megtelt. A Balmazújvárosi Veterán Úttörőzenekar a fúvós zenekedvelőknek nyújtott felejthetetlen élményt.

Szeptember 10-én újra felelevenítettük a szüreti mulatság hagyományát. 4 lovas kocsi, 2 traktor és egy utánfutó telt meg a felvonulókkal. ( 74 fő ) A megállóhelyeken a két tánccsoport műsort adott. Tüskés Balázs vállalta kisbíró szerepét, a bíró Egerszegi Péter, bíróné Augsztinyi Brigitta volt. A Korona étterem igazán kitett magáért, a felvonuláson résztvevőket vendégül látta. Az étterem előtt kialkotott pulton üdítővel, frissítővel, és persze borral kínáltak mindenkit. A falubeliek közül páran pogácsával, pálinkával, borral várták a menetet, mint a régi időkben. Este a szüreti buliba Tüsi retró-diszkóval várta a mulatni vágyókat. 98 fő jött el, ami nagyon jónak számít, éjjel 3.00 órakor az utolsó fecskék is lassan haza indultak. Köszönjük a falu lakóinak, civilszervezetinek, vállalkozóinak a sok segítséget és a nagyon szép és értékes tombolatárgyakat.

**Mesékkel a világkörül-** Július 6-tól augusztus 12-ig, 14.00 órától-18.00 óráig játékos interaktív foglalkozásokat tartottunk a könyvtárba. Szünidei matiné, könyvtár mozi, kézműves foglalkozások, és szabadtéri játékok várták a gyermekeket. A létszám ingadozott. Volt olyan program melyen több mint 15 gyermek vett részt, és volt olyan is ahol összesen 4 gyermek jelent meg.

Beszámoló a könyvtári tevékenységekről

A COVID 19 vírus miatt, polgármesteri utasításra Január 1 -tól március 30-ig, a könyvtárban egyszerre maximum 2 látogató tartózkodhatott egy időben. A házhoz szállítás 2022-ben is maradt a szolgáltatásaink között, főkként a beteg idős emberek veszik igénybe ezt a szolgáltatást.

A Könyvtár nyitva tartása:

Balatonberény könyvtára 214 nap tartott nyitva. Heti átlag 32 óra nyitva tartást, november 1-től december 31-ig heti 14 órára csökkentette a képviselő testület a veszélyhelyzeti intézkedési tervben. Heti szinten 12 óra feldolgozás és adminisztrációs időt fordítottunk a könyvtár állománygondozására. A KSZR központ nem szállítja ki a könyveket, mert nincs rá kolléga, ezért havi 1-2 alakalommal viszünk vissza, illetve hozunk új könyveket a könyvtárba.

A könyvtár által ellátott új feladatok:

A vészhelyzet miatt új feladatok kerültek be a munkakörbe. Online és telefonos segítségnyújtás, könyv házhozszállítás igény szerint. Nyomtatás fénymásolás emailból. a kész anyagokat házhoz szállítottuk, vagy „ablakos” ügyintézés keretében valósult meg.

Számok tükrében:

2022-ben a könyvtárban beiratkozott olvasók száma: 142 fő volt, melyből: új beiratkozó 12 fő, sajnálatos, hogy a 6-14 éves gyermekek közül csak 18-an járnak rendszeresen könyvtárba. 2331 kötetet kölcsönöztünk, gyermek és ifjúság által kölcsönzött dokumentumok száma: 381 kötet, helyben használt dokumentumok száma:225 db.

A kölcsönzések csökkenésének hátterében a vészhelyzeti korlátozások állnak elsősorban. Bár a könyvtári mutatószámok még mindig jónak számítanak a többi hasonló településhez viszonyítva. Sajnos az iskola megszűnésével a diákok könyvtárlátogatása jelentősen csökkent. Ez azért is szomorú mivel így a helyi kötődés is csökken, a könyvtár, mint harmadik hely szerepe a fiatalok körében háttérbe szorul. A személyes kommunikáció hiánya az élet több területen is hátrányként mutatkozik meg.

DJP Pont 2022 évi működése:

A helyi közösség számára nyitva álló intézmény, ahol komplex elektronikus e-közszolgáltatás és tanácsadás, vehető igénybe. 2022 –ben 633 fő vette igénybe a nyilvános közösségi Internet-hozzáférési és szolgáltató pontot. A könyvtárban található az informatikaterem, mely 6 működő internetes munkaállomással állt a használók rendelkezésére. Biztosítani kell az egyenlő esélyt minden állampolgár számára, hogy az elektronikus (köz) szolgáltatásokat elérni és használni tudja. Elősegíteni a hátrányos helyzetű csoportok, etnikai kisebbségek, idősek, fogyatékkal élők információs társadalmi felzárkóztatását. Bekapcsolni a helyi társadalom minél szélesebb rétegeit az Információs Társadalomba, a leghatékonyabb módon csökkentve a meglévő digitális szakadékot, Az e-szolgáltatás elérhetősége, használatuk biztosítása településünkön folyamatos, szombaton is elérhető, és az esti órákban is nyitva tart. Nyáron a települést felkereső vendégek számára is elérhető. Gyakran jegyvásárlás, repülőgépjegy nyomtatásban kérik a segítséget. Többen pedig a menetrendeket vagy a környékbeli programokat szeretnék megtudni. A külföldi polgárok számára segítünk a letelepedéssel kapcsolatos ügyintézésben, az adók és számlák megértésében.

A településen élő speciális csoportok, nyugdíjasok, gyakran kérnek segítséget az internet világágban történő eligazodásban és az e-közszolgáltatások terén. A főiskolások, egyetemisták száma tovább csökkent a településen, de még mindig van köztük, aki a DJP pont szolgáltatásait, és hozzáértését veszik igénybe az egyetemi tanulmányik során. Ők főként szombatonként keresték fel a könyvtárat is számukra a tanulmányaikhoz szükséges irodalom beszerzése mellett, az internet, mint alap szükséglet egy részük számára csak itt elérhető. (vizsgára feljelentkezés, NEPTUN, anyagfeltöltés)

Személyi feltételek:

2022-évben 2 fő volta létszám a Művelődési Házban. Sajnos a szabadságtervet nem tudtuk tartani, ennek oka: Barjákné közel 1,5 hónapos balestéből adódóan táppénzes állományba került, és Varga Paméla Marietta szintén közel 2 hónapra esett ki a munkából. Ennek ellenére minden programot sikeresen megrendeztünk. Az intézmény mindvégig működött. Az év elején feszített volt a tempó, ekkor került berendezésre a Helytörténeti kiállítás, melyet a Hungarikum pályázatból valósítottunk meg, március 14-én került megnyitásra. Ebben az időszakban Varga Paméla kolléga nem tudott dolgozni, táppénzen volt.

Ezekben az időszakokban sok túlóra keletkezett, és a szabadság kivétele is többszöri betegség miatt meghiúsult.

**Összegzés a számok tükrében:**

A művelődési ház és a civil szervezetek 2022-ben 67 programot bonyolítottak le.

A rendezvényeken, szakkörökön: 9137 fő vett részt, ebből a könyvtárnak 1986 látogatója volt.

A könyvtár 214 napot tartott nyitva. A művelődési ház szervezésében nyitvatartási időn kívül megvalósult programok száma: 37.

*(A választásokon 1100 polgár jelent meg. ezt az adatot nem vettük figyelembe a statisztikai adatoknál.)*

**2023 Rendezvények tervezete Balatonberény-munkaanyag**

A közösségszervező, és a civilszervezetekkel folytatott egyeztetés alapján.

|  |  |  |  |
| --- | --- | --- | --- |
| **sorszám** | **Dátum** | **Program** | **Rendező szervezet** |
|  | Január 21 | Magyar Kultúra Napja | Balatonberényért Egyesület |
|  | Január 28 | Boszibál | Művelődési Ház |
|  | Február 11. | Családi Farsang | Óvoda, Művelődési Ház |
|  | Február 18. | Farsang farka | Nyugdíjas Egyesület |
|  | Február 25 | Polgárőr és ÖTE közgyűlés | Polgárőr és ÖTE |
|  | Február | Közmeghallgatás | Balatonberény Község Önkormányzata |
|  | Március 1. | Nyugdíjas Egyesület Közgyűlés | Nyugdíjas Egyesület |
|  | Március 8. | Nőnap Nyugdíjas Egyesület | Nyugdíjas Egyesület |
|  | Március 10. | Civil Fórum | Művelődési Ház |
| 1. . | Március 15. | Ünnepi megemlékezés | Művelődési Ház |
| 1. . | Március 24. | Balatonberényért Egyesület közgyűlése | Balatonberényért Egyesület |
|  | Április 5 | Húsvéti készülődés | Művelődési Ház |
|  | Április 8 | Locsolóbál | ÖTE |
|  | Április 9 | „Húsvéti forgatag” a Múltház udvarán | Művelődési Ház |
|  | Április 14 | Vers és prózamondó verseny | Művelődési Ház |
|  | Április 30 | Sport és egészségnap | Művelődési Ház |
|  | Május 17. | Nyugdíjas Egyesület Ivónap | Nyugdíjas Egyesület |
|  | Május 29 . | Pünkösdi Pálinka és bor verseny gasztronómia show | Művelődési Ház |
|  | Június 3 | Gyerek nap | Balatonberényért Egyesület |
|  | Június 4. | Nemzeti Összetartozás napja  Kis-Kata zenekarral | Művelődési Ház |
|  | Június 25. | Búcsú | Művelődési Ház |
|  | Július 1. | Balatoni legendák nyomában Mese fesztivál | Művelődési Ház |
|  | Július 8. | Nyári zenés és színházi esték  Vozár Márton | Művelődési Ház |
|  | Július | Adamik Anna koncert  Apagyi Mária előadás | Művelődési Ház |
|  | Július 22. | Nyári zenés és színházi esték  Marcali 3 Tenor | Művelődési Ház |
|  | Július 27. | Bábszínház | Művelődés Ház |
|  | Augusztus 5. | Nyári zenés és színházi esték  Déryné társulat | Művelődési Ház |
|  | Augusztus 12. | Nyári zenés és színházi esték  Rock Színház | Művelődési Ház |
|  | Augusztus 20. | Szent István napi megemlékezés | Művelődési Ház |
|  | Szeptember 9. | Szüreti mulatság | Művelődési Ház |
|  | Október 4. | Október Fest | Nyugdíjas Egyesület |
|  | Október 6. | Aradi 13 megemlékezés | Művelődési Ház |
|  | Október 14. | Szép korúak napja | Művelődési Ház |
|  | Október.23. | Október 23. Forradalom megemlékezés | Művelődési Ház |
|  | Október 28. | Tökfaragó játszóház, kézműves fogalakozás | Művelődési Ház |
|  | November 11. | Márton napi vásár, rendezvény | Óvodai SzMK |
|  | November 22. | Katalin bál | Nyugdíjas Egyesület |
|  | November 25. | Adventi készülődés | Művelődési Ház |
|  | December 3 | Adventi gyertyagyújtás | Balatonberényért Egyesület |
|  | December 10 | Adventi gyertyagyújtás | Balatonberényért Egyesület |
|  | December 17 | Adventi gyertyagyújtás | Balatonberényért Egyesület |
|  | December 20 | Nyugdíjas Egyesület karácsony | Nyugdíjas Egyesület |
|  | December 23 | Falukarácsony | Művelődési Ház |
|  | December 31 | Szilveszteri retró parti | Nyugdíjas Egyesület |

**Kiemelt rendezvények költségei:.**

|  |  |
| --- | --- |
| **Sport nap** |  |
| Tűskés Balázs Hang technika | 250000 |
| Ugráló vár Csapat-építő játékok | 600000 |
| Kangoo | 100000 |
| Aerobik | 100000 |
| **Június 4. Kis Kata zenekar + járulékos költség** | **3800000** |
| **Június 25. Búcsú** |  |
| Koncert | 600000 |
| Start tánczenekar | 400000 |
| Gyermek műsor | 250000 |
| Rendezvény technika | 950000 |
| **Július 1. Mese fesztivál** |  |
| Mászó fal bérlés | 250000 |
| Ugráló vár, játék bérlés | 550000 |
| Mesejáték Pódium | 280000 |
| Marcali társasbázis . | 150000 |
| eszköz beszerzés: | 100000 |
| Karaoke show | 250000 |
| Kézműves bemutatók | 50000 |
| **Bábszínház a nyáron** | 300000 |
| **Balatonberény nyári színházi és zenés esték** | 600000 |
| **Balatonberény nyári színházi és zenés esték** | 700000 |
| **Szent István napi megemlékezés** |  |
| Kormorán zenekar koncertje | 1800000 |
| Lézer show | 800000 |
| Tűzijáték | 550000 |
| Wanteed | 200000 |
| **Járulékos költségek** |  |
| Színpadfedés | 2500000 |
| Hangtechnika bérlés | 1200000 |
| Hangtechnikus bér | 500000 |
| Rendezvénybiztosítás | 160000 |
| Jogdíj | 300000 |
| Mentők mozgóőrség | 250000 |
| Koszorúk mécsesek a megemlékezésekhez | 50000 |
| Catering | 350000 |
| Marketing | 300000 |
| Téli kisebb rendezvények | 300000 |
| **Szüreti mulatság** | 1000000 |
| **Idősek napja** | 1500000 |
| **Összesen** | 22.070.000 |

Júliusban és augusztusban, péntek délutánonként: Mesékkel a világkörül, könyvtári játékos foglalkozások gyerekeknek. Tervezünk egészségmegőrzéssel kapcsolatos előadásokat, hallásvizsgálatot, látásvizsgálatot és kiállítások is tervben. Véradás is lesz a Vöröskereszt szervezésében 3 alkalommal.

Kérem beszámolóm elfogadását.

Balatonberény, 2023.január 10.

Tisztelettel:

Barjákné Martin Judit

Művelődési Ház vezető